AUTORS - Editorial Salvatella\nEls autors que escriuen els llibres que després s’editen a l’editorial Salvatella han estat triats amb cura i sempre segons la norma principal de la casa: les diverses necessitats de nens i nenes, pares i educadors han de quedar més o menys satisfetes, però com a mínim respostes. A continuació, se’n presenten alguns.\nNoemí Fernández Selva\nNoemí Fernández Selva és directora d’escola, mestra de música i fa anys que compagina la feina amb l’elaboració de contes i quaderns per a nens. Sempre ha opinat que els docents s’enriqueixen especialment en compartir les experiències amb altres professionals i és per això que va decidir obrir un blog en línia dins el qual començaria a publicar les seves reflexions en qualitat de pedagoga especialitzada en psicoteràpia humanista. Aquesta especialització li va permetre deixar de sentir-se incapaç d’entendre certs processos que caracteritzen els éssers humans pel que fa a l’àmbit psico-social i passar a ser capaç d’acompanyar els alumnes al llarg de l’aventura anomenada creixement. L’editorial Salvatella li ha publicat les col·leccions “Des de dins” i “Atrapa-Paraules”, entre d’altres.\nNo vull petonejar gripaus verds!\n8,20€ IVA inclòs\nCol·lecció Des de dins. quaderns d’educació emocional i valors\n44,80€ IVA inclòs\n38,40€ IVA inclòs\nMaria Pilar Gil\nMaria Pilar Gil va néixer a Badalona el 17 de novembre de 1967, encara que actualment viu a Escòcia. Va cursar amb èxit el doctorat en Ciències Químiques de la Universitat de Barcelona i va ampliar els seus coneixements estudiant un postgrau a la Washington University de Saint Louis.\nTot i això, una passió irrefrenable per la lectura i un immens amor de mare envers els seus dos fills van fer que volgués endinsar-se en el món de la literatura infantil. I poc més tard va començar a escriure’n ella mateixa, de contes tan interessants com divertits. L’editorial Salvatella li ha publicat la col·lecció “Genius”, en què cada conte presenta un personatge històric diferent i pretén transmetre valors i qualitats importants per al desenvolupament intel·lectual dels nens, com la curiositat, la independència de pensament o el sentit crític.\nGENIUS 4 – El noi que escoltava el seny popular (Edward Jenner)\nGENIUS 5 – Imaginant l’invisible (John Dalton)\nGENIUS 6 – Uns raigs misteriosos (Wilhelm Röntgen)\n59,40€ IVA inclòs\nRamon Bassa Martín és mestre, pedagog i ex-director del Servei Lingüístic de la Universitat de les Illes Balears. L’interès per la psicologia de l’educació i per l’ensenyament en general l’han portat a dedicar prop de cinquanta anys de vida als camps de la pedagogia, la didàctica de la llengua i les habilitats lingüístiques. De fet, abans de descobrir que el seu objectiu era facilitar i amenitzar l’aprenentatge dels infants, ja havia publicat més de seixanta llibres i nombrosos articles relacionats amb aquests temes. Més tard, l’editorial Salvatella va publicar-li la col·lecció “De mica en mica”, un conjunt de llibres que, a més d’històries curtes i senzilles, inclouen observacions didàctiques (quadres aclaridors que mostren les posicions de les lletres i els sons per facilitar-ne la lectura, la pronunciació i l’escriptura).\nDe mica en mica: 6.– En Puc cua petita\n4,60€ IVA inclòs\nCol·lecció: De mica en mica\n96,60€ IVA inclòs\nDe mica en mica V.I.B: 11.– Es padrí Biel\nDe mica en mica. Versió Illes Balears\nGlòria Gómez De La Tia\nGlòria Gómez De La Tia va néixer a Barcelona l’any 1965. En qualitat d’amant empedreïda de la lectura i dels llibres en general, ha passat dotze anys treballant en biblioteques, tant d’especialitzades en literatura clàssica i juvenil com d’especialitzades en llibres infantils. Una d’aquestes biblioteques més dedicades als contes per a nens va fer que dins la bibliotecària i documentalista despertés una passió fins llavors adormida i insospitada per l’escriptura d’aquest tipus d’històries. Aquest fet també va propiciar que passés a ser membre del consell de redacció de la revista “SIPAJ Mensual” (dedicada a la promoció d’activitats juvenils) durant tres anys i hi publiqués poesia, narrativa, crítiques literàries i articles periodístics. L’editorial Salvatella li ha publicat el llibre “Asim, viatger del món”, un preciós cant a la no-discriminació racial i al respecte mutu pel que fa a l’entorn i a la resta d’éssers vius.\nAsim, viatger del món\nSusana Peix Cruz mai no ha deixat de gaudir enormement de la lectura, encara que comencés a formar-se professionalment en l’àmbit de la joieria. Ha treballat com a gemmòloga i taxadora de joies, però fins que no va provar de ser bibliotecària, l’any 2000, no va descobrir la seva vocació veritable: l’escriptura de contes i novel·les infantils i juvenils. A l’editorial Salvatella ha quedat clara la seva voluntat de facilitar l’aprenentatge dels més petits amb la col·lecció “Escola de les lletres”, que les presenta en qualitat d’alumnes d’una escola anomenada Abecedari. Cadascun dels contes se centra en una o més lletres que, com qualsevol personatge, viuen aventures i afronten problemes d’una manera més o menys original.\nEl punt de la JOTA (g, j, f)\n6,20€ IVA inclòs\nLa ZETA dormilega (z)\nA, d’artista (a)\nCol·lecció: Escola de les lletres\n74,40€ IVA inclòs\nLlicenciada en filologia anglesa i doctora en comunicació àudiovisual, la Mireia Canals s’ha dedicat a l’escriptura infantil a partir d’una col·laboració amb un grup d’investigació de la UAB el qual treballa els hàbits, les conductes i els valors en infants i adolescents. La Mireia ha escrit per Salvatella col·leccions amb clara vocació d’ensenyament, com “Emocions”, que incentiva el desenvolupament emocional i afectiu dels nens o “Els Contes de’n Marc i la Maria”, que potencien conductes de socialització i hàbits d’autonomia en els més petits.\nEmocions: 2. La cua de drac (La ràbia)\n8,00€ IVA inclòs\nCol.lecció Emocions (rústica)\n96,00€ IVA inclòs\nCol·lecció Les quatre estacions\nCol·lecció: Els contes d’en Marc i la Maria\n120,00€ IVA inclòs\nTeresa Sabaté Rodié va néixer a Alguaire (Lleida) i va cursar els seus estudis a l’Escola de Mestres de Lleida. Treballa com a mestra de preescolar a Alguaire i compagina la feina amb l’escriptura. Es va introduir en el món de les publicacions educatives amb llibres de lectura que han anat seguits de quaderns de preescriptura, escriptura, plàstica, contes, matemàtiques, etc. La seva feina va fer que s’adonés que necessitava material didàctic que no trobava en el mercat. De la seva faceta d’escriptora, que l’editorial Salvatella ha defensat sempre, en destaca la col·lecció “Volem saber”. El 2005 va rebre un homenatge dels escriptors lleidatans, les institucions culturals i el món dels llibres.\nCol·lecció Preescriptura Bum\n22,00€ IVA inclòs\nCol·lecció Lletres i paraules\n11,00€ IVA inclòs\n86,00€ IVA inclòs\nDes del moment en què va néixer a pocs metres de la casa de Vicente Solórzano (pioner de la papiroflèxia moderna) aquest burgalès estava destinat a ser algú important en el món d’aquest art. La seva afició es va convertir en passió quan, amb cinc anys, va veure com un nen plegava un full de paper fins a convertir-lo en un vaixell de dos seients. A partir de llavors es va tornar un investigador incansable, inventant algunes figures que s’han fet famoses i publicant i difonent la papiroflèxia arreu del món.\nCarmina del Río Galve ha cregut sempre que la infantesa és una etapa crucial pel que fa a la formació tant personal com acadèmica que l’individu ha d’anar desenvolupant al llarg de la seva vida, i per tant ha escrit i il·lustrat més d’un centenar d’històries que pretenen subratllar la importància de certs valors com ara l’amistat i el respecte pels altres, per l’entorn i per les diferencies o minusvalideses. Va estudiar Belles Arts a la Universitat de Barcelona, però no en va sortir determinada a mantenir la il·lustració com a únic ofici, sinó que d’aleshores ençà l’ha seguit compaginant amb el d’escriptora i, fins i tot, amb el de professora. Per a l’editorial Salvatella ha escrit i il·lustrat nombroses col·leccions: l’anomenada “Laura i companyia”, “Els nostres deures” o “Avui és un dia especial”, entre d’altres. Sobretot, als contes de la Carmina del Río els caracteritzen uns dibuixos plens de tendresa i uns textos senzills, molt propers als infants.\nCol·lecció: Laura i companyia\n199,80€ IVA inclòs\nEl meu amic el geni 1\n6,90€ IVA inclòs\nEl meu amic el geni 3\nVisualitza la cistella “Col·lecció Xup-xup” s'ha afegit a la vostra cistella.


La nova TVV emetrà en primer trimestre de 2018 i la ràdio, abans d'acabar 2017 – BÉTERA – toda la información del Bétera, Valencia\nLa nova TVV emetrà en…\nLa nova televisió autonòmica valenciana iniciarà les seues emissions durant el primer trimestre de 2018, si no hi ha “cap imponderable”, mentre que la ràdio començarà a emetre de forma provisional abans de que acabe enguany, amb un ‘magacín’ cultural i social i hores de música.\nAixí ho ha anunciat hui la directora general de la Societat Anònima de Mitjans de Comunicació de la Comunitat, Empar Marco, qui, junt amb el president de la Corporació Valenciana de Mitjans de Comunicació, Enrique Soriano, ha presentat la identitat visual d’À Punt.\nMarco ha avançat que quan comencen les emissions de la nova televisió ho faran amb la programació completa, perquè ja hi ha productores treballant en els continguts, i ha insistit en el fet que cada pas que es dóna té l’horitzó de tornar als valencians este servici públic i es fa respectant els processos administratius.\nRespecte a la pàgina web, ha precisat que es posarà en marxa este trimestre, amb contingut principalment infantil, mentre que les xarxes socials estan ja en marxa des de hui.\nEl president de la Generalitat, Ximo Puig, ha assistit a la presentació de la identitat visual del nou espai públic de comunicació valencià À punt, que ha definit com un instrument d’utilitat per al poble valencià i per a “enfortir una societat democràtica avançada”.\nL’acte també ha comptat amb la presència del President de la Generalitat, Ximo Puig, la vicepresidenta i consellera d’Igualtat i Polítiques Inclusives, Mónica Oltra, el conseller d’Hisenda i Model Econòmic, Vicent Soler, el conseller d’Educació, Investigació, Cultura i Esport, Vicent Marzà, i la consellera de Sanitat Universal i Salut Pública, Carmen Montón.


Wait in line — Verkami\nCor Juvenil Gaia\n1 Cartell signat pels cantaires.\n1 cartell signat pels cantaires\n+1 CD de les cançons.\n+ 1 DVD del concert del dia 27 de juny de 2015\n+ Agraïments públics fulletons de mà.\n+ 1 DVD del concert\n+ 1 CD de les cançons\n+ Agraïments públics en el fulletó de mà.\n+ 1 entrada\n+ 1 CD de les cançons de l'espectacle\n+ 2 DVD del concert\n+ 2 CD de les cançons de l'espectacle\n+ Agraïments públics fulletons de mà\n+ Certificació acreditativa de mecenes.\n+ 3 entrades\nPer entitats, associacions, organitzacions, col·lectius, empreses\nUn concert de l'espectacle Wait In Line a concretar data, lloc i format.\nL’ Associació Juvenil Cor Juvenil Gaia d’Olot, amb el suport d’ Harmonia, Escola de Musica, s’ha plantejat com a repte per a aquest any 2015 anar més enllà en les seves activitats habituals de cant coral que ha portat a terme fins ara.\nPensem que, per tal de poder-nos superar en l’àmbit coral i musical, estem preparats i engrescats en portar a terme un projecte innovador en forma de concert-espectacle, portant a l'escenari peces musicals conegudes per tothom. Són cançons moltes d'elles versionades en l'actualitat arreu del món, donat que ja formen part de la cultura musical popular. Les cantaires Interpretaran peces d'autors tan coneguts com Leonard Cohen, Abba, John Lennon, Bruno Mars, Michael Jackson o Whitney Houston.\nL’objectiu que ambicionem és fer un concert diferent, de qualitat, innovador i que generi expectació. A part del tema musical, i aquí és on també rau part de la innovació del projecte, és que desitgem oferir un espectacle integral, és a dir, aplicant tota la nova tecnologia possible per tal de crear un ambient que permeti a l’espectador endinsar-s’hi des del primer moment fins al final amb l’embolcall musical com a pretext i fil conductor de tot el concert.\nEn definitiva, volem que a part de ser un espectacle musical també sigui un espectacle visual. Aquest últim es portarà a terme per mitjà d’una coreografia adaptada i d’un muntatge audiovisual, comptant amb una posada en escena des del primer moment.\nEl Cor Juvenil Gaia d'Olot està format per nois i noies que tenen formació clàssica de cant coral i que volen reflectir-ho no només amb cançons clàssiques sinó també versionant diferents estils musicals.\nLa totalitat de les aportacions aniran destinades a sufragar part del cost del lloguer de l'equip de so.\nDonat que ens agradaria molt que tots els mecenes poguéssiu assistir a l'estrena del dia 27 de juny de 2015, la nostra intenció és entregar-vos les vostres recompenses en el moment de recollir l'entrada el mateix dia del concert.\nPer altra banda, i com que la música és efímera, volem que la majoria de les recompenses siguin suports en format digital del nostre espectacle, ja sigui en el format de CD o DVD. D'aquesta manera esperem que pugueu gaudir de l'espectacle en qualsevol moment.\nPerò en el cas dels DVD o de persones que no puguin assistir al concert, els farem arribar les seves recompenses posteriorment i segons el que hàgim acordat.\nData inici Verkami: 12 de maig de 2015\nData finalització Verkami: 20 de juny de 2015\nData entrega recompenses: 27 de juny de 2015 al recollir l'entrada de l’espectacle (excepte entrega DVD espectacle i gent que no assisteixi al concert; a concertar amb els mecenes)\nData concert-espectacle: 27 de juny de 2015 a les 9 de vespre a la Sala el Torín d'Olot.


Experts apunten al talent com un dels puntals del sector turístic per superar els seus desafiaments - TotTurismeTgn\nExperts apunten al talent com un dels puntals del sector turístic per superar els seus desafiaments\nLa jornada en línia ‘La gestió del talent en el sector turístic’ ha analitzat la capacitat de generar talent del sector turístic.\n“En el gran ventall de perfils professionals que formen el capital humà en el sector turístic, en empreses i destinacions, és cabdal la fidelització del talent per donar resposta a reptes com la digitalització, la creació d’experiències innovadores, l’adaptació als canvis de la demanda i la satisfacció del turista”, destaca el director del Departament d’Innovació Turística del centre tecnològic Eurecat i catedràtic d’Anàlisi Geogràfica Regional de la Universitat Rovira i Virgili, Salvador Anton Clavé, que ha inaugurat la jornada ‘La gestió del talent en el sector turístic’, juntament amb la directora del Patronat de Turisme de la Diputació de Tarragona, Marta Farrero.\nD’acord amb la presidenta del Patronat de Turisme de la Diputació de Tarragona, Meritxell Roigé, “el talent és l’autèntic motor de la innovació i del canvi. Les organitzacions, siguin públiques o bé privades, han de procurar-se aquest actiu si volen ser competitives. Això és encara més evident al sector turístic, en constant renovació i on la competitivitat exigeix una visió transformadora, oberta i creativa”.\nLa jornada ‘La gestió del talent en el sector turístic’, organitzada pel Laboratori d’Innovació i Intel·ligència Turística del Departament d’Innovació Turística d’Eurecat i el Patronat de Turisme de la Diputació de Tarragona a Costa Daurada i Terres de l’Ebre, s’ha celebrat aquest dimarts i dimecres en format online.\nEn l’anàlisi que ha realitzat sobre les claus i tendències per trobar talent en l’era post-Covid-19, el fundador i director general de Turijobs, Xavier Martin Canals, indica que “el sector turístic necessita avançar en molts àmbits per posicionar-se clarament com un sector encara més atractiu i, afortunadament, té els recursos per aconseguir-ho”. Martin enumera les tendències actuals en la gestió de capital humà que “es mouen cap a la cerca de talents amb lideratge, empatia i perfil digital”.\nL’atracció d’empleats en l’àmbit del turisme ha estat l’eix de la conferència de l’experta en persones i HR freak, Ana Pombo, qui assenyala que aconseguir-ho “implica crear una marca forta amb la que els treballadors se sentin identificats i amb la que vulguin col·laborar”. Les claus que proposa a les empreses i organitzacions per aconseguir atraure talent i ser un referent són “aconseguir que la remuneració no sigui un assumpte que preocupi els empleats i inspirar-los amb un propòsit únic”.\nLa jornada ha comptat amb dues taules rodones. A la primera, celebrada dimarts, la presidenta de PIMEC Formació i Ocupació, Imma Estivill, el cofundador i CEO de Happyforce, Alex Ríos, la responsable de Recursos Humans del Madrid Marriott Auditorium & Conference Center, Cristina Andrés Andino, i el director de l’Institut Escola Hoteleria i Turisme de Cambrils, Jordi Jardí, han analitzat els reptes i les oportunitats de la gestió del capital humà en turisme, sota la moderació del gerent del CoE in Tourism Innovation, Ignacio de las Cuevas.\nD’altra banda, en el debat de la segona taula rodona, el president de l’Associació Catalana de Professionals de Turisme i director de Guitart Hotels, Roberto Torregrosa, el director de RRHH del Càmping Sangulí Salou, Xavier Pérez, i el Senior People Business Partner Spain de La Roca Village, Àlvaro de Viguera, han compartit estratègies d’atracció i gestió de persones en turisme, amb la moderació del vicedegà i responsable de gestió de pràctiques de la Facultat de Turisme i Geografia de la Universitat Rovira i Virgili, Jesús Angla.\nTaller de turisme pràctic sobre la gestió del talent en turisme\nPer aprofundir en les principals eines i recursos de gestió de persones i de projectes per potenciar el talent en el sector turístic, així com per treballar com potenciar l’apoderament professional i els equips de treball cohesionats, se celebrarà el mes de juny el Taller de Turisme del LABIIT ‘Eines per a la gestió del talent en el sector turístic’.\nImpartit pel psicòleg d’empresa i consultor Xavier Plana, les places són limitades i cal inscripció prèvia. El Taller de Turisme tindrà lloc el 9 de juny al matí amb una sessió per a Costa Daurada que se celebrarà a la Facultat de Turisme i Geografia de la URV i el 10 de juny amb una sessió a les Terres de l’Ebre, a les instal·lacions del Museu de Tortosa.\nS’hi tractaran aspectes com les eines per focalitzar-se en el desenvolupament professional en l’activitat del turisme, estratègies per reforçar la responsabilitat individual i professional o els recursos i eines disponibles de gestió de persones i projectes, orientats al rendiment i l’excel·lència del sector turístic.\nMés informació sobre el taller de turisme aquí


L’INCASÒL impulsa la rehabilitació de 18 nuclis antics arreu de Catalunya | som Segarra\nPatrimoni divendres 20 febrer 2015\nCastell de sant Esteve Foto: Ramon Sunyer\nL’Institut Català del Sòl,INCASÒL, iniciarà aquest any un total de 18 actuacions en els nuclis antics de diferents poblacions de Catalunya. Aquestes intervencions estan vinculades al Protocol de l’1% Cultural i al programa Reviure les Velles Ciutats, així com a acords amb diferents ajuntaments i administracions catalanes. Es preveu que tots els projectes comencin durant el 2015 i el pressupost total previst per a executar-los és de 5.198.070 euros.\nEntre aquests destacar la 2a fase de restauració del Castell de Castellfollit de Riubregós dotat amb 120.000, 1% Cultural, i la reurbanització dels nuclis del Soler i Mirambell a Calonge de Segarra amb 240.00 euros, dins el programa Reviure les Velles Ciutats.\nLes actuacions en els nuclis antics s'inscriuen en els diferents protocols de col·laboració d'aplicació de l'1% cultural signats pels departaments de Cultura i de Territori i Sostenibilitat de la Generalitat de Catalunya per un període de temps concret i que duu a terme l'Institut Català del Sòl. A més, l’INCASÒL treballa també en el marc del programa Reviure les velles Ciutats, dotat amb fons propis.\nEl nucli de Mirambell a Calonge de Segarra\nEtiquetes: incasol rehabilitació nuclis cultural reviure ciutats velles


Ràdio Terra inicia una campanya de micromecenatge per teixir un país de veus\nEls catalans poden col·laborar per fer possible, a partir d’avui, el primer mitjà de comunicació amb presència arreu dels Països Catalans. Ràdio Terra ha engegat aquest dilluns una campanya de micromecenatge a TotSuma.cat per a finançar el que serà el primer estudi de l’emissora, amb seu a Reus. Aquest mitjà de caràcter popular i autogestionat, que ja compta amb 160 socis i almenys un corresponsal a cada comarca del país, demana 12.000 euros per a habilitar la infraestructura tècnica que li ha de permetre iniciar les emissions l’1 de setembre. Aquest serà el projecte més important que ha acollit mai TotSuma.cat.\nDesprés de molts mesos de gestació i preparació del projecte, Ràdio Terra ja ho té tot a punt per començar a caminar. Superat el llindar dels 150 socis que amb les seves quotes autogestionaran la ràdio, ja només queda reunir la recaptació mínima per construir l’estudi radiofònic, que estarà situat al casal Despertaferro de Reus.\nD’aconseguir-ho, Ràdio Terra serà l’únic mitjà de comunicació en català amb vocació nacional. De fet, actualment la ràdio ja té com a mínim un corresponsal a cada comarca dels Països Catalans i un equip de col·laboradors i experts en diferents matèries. Un cop aconseguit el finançament, l’equip de la ràdio començarà a treballar en la programació i la graella de continguts.\nL’objectiu és construir un mitjà de comunicació de caràcter professional que tindrà el primer estudi d’enregistrament i producció a Reus però que treballarà per crear una xarxa d’estudis que puguin servir per engegar i donar suport a projectes locals. Es tracta d’un mitjà horitzontal, descentralitzat i de caràcter popular i sense ànim de lucre, de manera que la seva supervivència i viabilitat dependrà de la voluntat de la gent.\nA més de l’àmplia xarxa de corresponsalies i col·laboradors, Ràdio Terra té el suport de diversos mitjans de comunicació així com entitats i col·lectius. “Som periodistes, gent coneixedora de cadascuna de les realitats de les nostres comarques, que hi participem activament i defensem un periodisme rigorós i compromès”, explica l’equip de l’emissora a la seva pàgina de TotSuma, on també manifesta que “ha arribat l’hora de posar-nos mans a la feina per a connectar les veus de les comarques, el coneixement, la cultura i totes les realitats”.\nLa construcció de l’estudi s’iniciarà el 10 de juliol, mentre que el mes d’agost es destinarà a la definició de la programació i la concreció de les àrees periodístiques per poder iniciar les emissions a partir de l’1 de setembre.\nParal·lelament a la campanya de micromecenatge, Ràdio Terra continua amb la cerca de socis que facin viable el project a llarg termini i en garanteixin la seva independència. Els socis de Ràdio Terra poden participar en la definició de la programació de l’emissora i a les assembles de micròfons on es posa a debat quin rumb prendre.\nTots aquells que facin una aportació per assolir els 12.000 euros que es demanen rebran un paquet de recompenses més o menys important en funció de la quantitat de diners dipositada. Els micromecenes, que poden fer aportacions durant 44 dies, poden aportar des de 10 euros fins a 300.\nLes compensacions inclouen des de la impressió del nom del mecenes al disseny corporatiu del vidre de la seu de l’emissora o un any de quota d’associat a lots de llibres i CD o marxandatge independentista. També hi col·labora Escola Valenciana oferint un any de “carnet d’amic” o la revista Caramella amb un any de subscripció. Alhora, s’inclou un sopar en un casal popular i caps de setmana a la Garrotxa, Priorat i la Mariola. A les entitats se’ls ofereix un paquet publicitari d’un any de durada.\nLa campanya de micromecenatge es pot seguir a les xarxes socials a través de l’etiqueta #femRàdioTerra.


Londres assegura que no demanarà a cap país que veti una pròrroga addicional per la sortida de la UE\nActualitzat 6/10/2019 16:13:05 +00:00 CET\nLONDRES, 6 oct. (Reuters/EP) -\nEl Govern britànic ha negat que hagi demanat a altres països euroescèptics de la UE el veto a una possible pròrroga de la data límit de la sortida del país del bloc per forçar la negociació amb Brussel·les més tard del 31 d'octubre.\n"Mai no he sentit cap conversa seriosa sobre aquest tema", ha declarat el ministre d'Habitatge, Robert Jenrick, a la cadena Sky News. "Amb tot el respecte, és parlar per parlar", ha respost a una informació de 'The Telegraph' on s'avançava que el primer ministre britànic, Boris Johnson, estava explorant un possible "veto hongarès" de cara a qualsevol pròrroga del Brexit.\n"O hi ha acord amb la UE o no n'hi ha", va negar Johnson després, "però retard cap". No obstant això, el conservador 'Telegraph' va informar que tres ministres de Johnson es van reunir dijous amb el ministre d'Exteriors hongarès, Peter Szijjarto.\nJohnson, ha demanat a la Unió Europea que doni un "salt" per aproximar postures amb Londres per facilitar un Brexit a mig camí entre les pretensions de les dues parts, com el mandatari diu haver fet aquesta setmana amb la presentació de diverses propostes alternatives.\nJohnson havia plantejat a la Comissió Europa un pla amb el qual aspira a "retirar" la salvaguarda d'emergència per la frontera irlandesa a canvi d'un nou pla de quatre anys que inclou una nova zona amb normes comunes per permetre el trànsit de "tots els béns" però una ruptura amb la unió aduanera.\n"Sí, hem fet concessions, i n'estic segur que no tots estaran contents amb això. Però això és una negociació i aconseguir l'acord que tots volem ha de requerir inevitablement un intercanvi de tots dos costats", ha assenyalat Johnson.\n"Tal com ho veig, les meves propostes representen un salt del Regne Unit des d'una illa fins a la meitat del riu", segons una columna de Johnson publicada a 'The Sun'. "Per aconseguir un acord de sortida, la UE ha de saltar des del seu costat, i mostrar la seva voluntat per aconseguir un pacte que el Parlament britànic pugui aprovar", ha afegit.


“I tu, en què navegaràs aquesta temporada? INICIA'T 2019 PREPARA'T - Adin\n06 febr. “I tu, en què navegaràs aquesta temporada? INICIA’T 2019 PREPARA’T\nPublicat a les 18:46h a Notícies Adin, Notícies Nàutiques per Miquel Guarner\nINICIA’T al Port de Badalona, del 5 al 9 d’abril de 2019\n“I tu, en què navegaràs aquesta temporada?\nBadalona avança la 4 edició de la Fira Inicia’t i aquesta edició es celebrarà del divendres 5 al dimarts 9 d’abril, amb participació gratuïta per a totes les empreses del sector nàutic.\nLa cita consolida la seva especialització, el dilluns 8 i dimarts 9 d’abril, orientada a apropar la formació i l’oci nàutic al públic jove\nInicia’t, La Fira de la Nàutica i els seus oficis celebra la seva quarta edició del divendres 5 d’abril al dimarts 9 d’abril. Una fira que després de les seves tres primeres edicions ha valorat avançar la cita a principis d’abril per poder complir els seus objectius d’apropar, iniciar, al màxim de persones al mar, concretament, a la pràctica de la nàutica de proximitat en el seu cada vegada més ampli ventall de possibilitats. Diferents oportunitats des del punt de vista de l’embarcació o el vehicle, “l’artefacte” elegit per gaudir del mar. De manera que durant la primera part de la fira, de divendres a diumenge, es podrà connectar amb el mar a Badalona des de múltiples experiències iniciàtiques: el primer títol, les primeres vacances en veler, el primer caiac, la primera taula de pàdel, la primera embarcació, … La idea és mostrar i respondre a la pregunta: “I tu, en què navegaràs aquesta temporada?” Aquest aparador d’artefactes i nàutica de proximitat, de mercat de temporada, de complements, d’accessoris… es desplegarà per tot el recinte, amb bona connexió metropolitana i amb la seva ciutat de referència, Badalona, que fa anys va iniciar un camí de reconciliació amb el mar i que té en el seu port una gran oportunitat perquè aquesta relació sigui activa. S’ha valorat avançar la fira també per presentar abans de la temporada que marca l’inici de la Setmana Santa les diferents cites esportives i programes oberts a tothom des de clubs i operadors nàutics, propostes locals i, evidentment, universals, perquè no és una aposta local .\nDurant la Fira es farà també la presentació de 35 oficis del mar i on s’estudien\nFull d’inscripció i normes participació 2019 INICIAT BADALONA V Empreses Nautiques\nFull d’inscripció i normes participació 2019 INICIAT BADALONA V Centre Formacio\nFires Nàutiques, Noticies Nàutiques, salons nautics


7 comptes d'Instagram especialitzats en fotografia drone\nLes fotografies del món vistes des del cel no paren de sorprendre i sorprendre! I els drons, petits concentrats de tecnologia, permeten als viatgers compartir trets en una altra dimensió per obtenir un resultat cada cop més impressionant i únic. Descobreix la nostra selecció de 7 comptes de droneur d’Instagram, suficients per deixar-te créixer ales …\n@merrwatson, el viatger que ens fa somiar\nAigües turqueses, bancs de sorra blancs o arrossades verdes … Merr és una vista impressionant amb fotografies aèries portat als quatre racons del món Des de ribes australianes a illes indonèsies a llacunes filipines. Originàriament filipina, ha estat apassionada per la fotografia durant gairebé 5 anys. El seu objectiu? Revelar la bellesa del món als ulls de tots. I té èxit!\nAigües turqueses, platges de sorra blanca i una exuberant vegetació: aquest és el paradís que ens presenta Merr © Merr Watson – Instagram\n@tomcochrane, el canadenc adjunt a la seva regió\nAmb seu a Terranova i Labrador, Far East Canadà, Tom Cochrane admirar la seva regió més que res. Tenint en compte que la natura rima amb l’art, és natural que li agrada compartir fotografies d’aire canviant colors al llarg de les estacions com a pintor mitjançant la seva paleta de colors. Només podem apreciar les seves creacions que han presentat una regió poc coneguda en comparació amb els seus veïns canadencs.\nEls diversos paisatges de Terranova i Labrador © Tom Cochrane – Instagram\n@saltywings, Aussies apassionats\nAquest duo d’Australians coneix perfectament la costa australiana occidental. Apassionat dels paisatges únics representant tota la força de la natura, van continuar la seva recerca per altres destinacions com Polinèsia, Escandinàvia o Sud-àfrica. Michael i Jampal hi treballen crear contingut visualment atractiu , amb un toc abstracte.\nPanoràmiques sorprenents a la costa australiana © SaltyWings – Instagram\n@ other.1, el droneur artístic\nVindants de neó a la nit, edificis vertiginosos, carreteres enclavades: aquest fotògraf xinès ens fa descobrir de forma espectacular la seva ciutat natal, Shenzhen, fins i tot dedicant-se a algunes creacions artístiques. Shenzhen apareix llavors com a Futurista ciutat directament d’un altre món entre colors hipnòtics i composicions avantguardistes.\nFuturista i moderna ciutat de Shenzhen © Other.1 – Instagram\n@henry_do, un amant d’Europa\nEnxampant Europa d’un extrem a l’altre, Henry capta els monuments i els paisatges més bells del vell continent. El seu credo: oferir una nova perspectiva del món mitjançant fotografies úniques i captivadores. Li agrada jugar amb els raigs del sol que permeten un destacat ressalt dels detalls de les nostres joies europees més belles.\nEuropa des d’un altre angle © Henry Do – Instagram\n@dirka, droneur per a qualsevol ocasió\nFundador del directori comunitat de Fun FromwhereIdroneDirk Dallas és un referent al mig del drone de viatge. Antic pilot, ara és el seu drone que vola a tots els llocs on va. El seu compte instagram, heteròcit i vistós, és una bona manera de descobrir el món des del cel.\nIndependentment d’on vagi, els seus trets aeris són aclaparadors © Dirk Dallas – Instagram\n@bachir_photo_phactory, el perfeccionista\nD’origen libanès, Bachir Moukarzel ha estat recompensat moltes vegades per la seva tasca com a fotògraf aeri i entenem per què! dels Fotos urbanes de perfecta simetria i paisatges naturals tranquils i salvatgesens transporta amb ell a cada fotografia feta. Viatjant pel món, demostra precisió i creativitat per obtenir un resultat fascinant.\nFotos simètriques i paisatges sublimats © Bachir Moukarzel


Castelló programa mig centenar d’activitats culturals Nadal | Castellón Información\nLas entidades que participen del fondo de 5.000 millones ahorrarán los intereses que pagan en el banco\nBorriana prohibirà ocupar espais en la via pública i les celebracions en casals durant la setmana de la Misericò...\nLa Diputació de Castelló refuerza la seguridad en zonas forestales de 20 municipios para prevenir incendios\nLa província comptarà amb 20 electrolineres subvencionades per la Diputació de Castelló\nLas playas de Benicàssim aprueban con nota las auditorías de Gestión Ambiental y Q de Calidad\nLa Policía Local de Castelló realiza 271 denuncias en tres semanas por no llevar mascarilla o usarla mal\nBenlloch signa la compra del solar situat al costat del Palau de la Justícia per a la futura comissaria de la Poli...\nFallece Joan Pastor, primer secretari general del PSPV-PSOE entre 1978 y 1979\nCastelló programa mig centenar d’activitats en Nadal per a afavorir la conciliació familiar i dinamitzar la ciutat\nLa música tindrà un gran pes amb el Concert de Nadal sota les estreles al Planetari el dia 15 amb la saga Star Wars...\nLa música tindrà un gran pes amb el Concert de Nadal sota les estreles al Planetari el dia 15 amb la saga Star Wars com a protagonista\nLa Regidoria de Cultura ha presentat la cinquantena d’activitats programades per a les nadalenques. Música, circ i teatre són algunes de les propostes d’aquest ‘Nadal de Cultura‘ que veïnat i visitants trobaran arreu de Castelló per a què “des dels més menuts als més majors puguen gaudir de les festes en família i amb amics” i que tenen com a objectiu “afavorir la conciliació i dinamitzar la ciutat”, ha destacat l’edil al capdavant de l’àrea, Verònica Ruiz.\n“Convidem a tota la ciutadania a participar, a eixir al carrer i a gaudir de les activitats programades i de l’ambient nadalenc”, ha afirmat la regidora de Cultura, per a qui “aquest any hi ha una gran oferta amb què volem arribar a tots els públics i que Castelló siga el referent cultural també en aquesta època de l’any”.\nAixí doncs, la música tindrà un gran pes en aquesta programació. L’espectacular Concert de Nadal sota les estreles està programat al Planetari per al dia 15 de desembre amb la saga Star Wars com a protagonista. La Banda Municipal oferirà el tradicional concert de nadal el dia 22 de desembre a les 11.30 hores a l’Auditori amb l’estrena mundial de la peça ‘In blood we trust’ de Xavier Gelabert.\nD’altra banda, el cicle Nadal de Corals s’encarregarà de posar la nota musical als carrers de la ciutat durant les festes. Una dotzena de formacions faran arribar el so de la tradició fins a 19 emplaçament de la ciutat, entre els dies 17 i 29 de desembre.\nJa en 2020 i per a tancar aquest ‘Nadal de Cultura’, la Banda Municipal de Castelló oferirà un concert benèfic a la Sala Simfònica de l’Auditori sota el títol ‘El príncep i el captaire’. En la representació, prevista per a el dia 5 de gener a les 11.30 hores, participaran també el Cor Infantil Municipal (sota la direcció d’Isabel Villagar) i la Companyia Teatral Improplana.\nactivitats212 afavorir17 castello4010 conciliació familiar8 dinamització33 Nadal190 programacio164 Verónica Ruíz122


"Tot el que fem ho expliquem.Aquestes són les activitats més rellevants d'R3 Group."\nPublicat el Dimarts, 19 Març 2019 08:23\nArriba la 14a Fira Internacional per la producció ramadera, FIGAN 2019. R3 Group no podía faltar.\nEstàs convidat/da a visitar-nos al nostre stand, del 19 al 22 de març al pavelló 6, carrer A satnd 15.\nSerà un plaer saludar-te i presentar-te totes les nostres novetats.\nPublicat el Divendres, 23 Octubre 2015 09:44\nRude Alegre i Jaume Macià s'han desplaçat el 22 i 23 d'octubre fins al Seminari Anaporc on s'han tractat assumptes tan interessants com la situació del mercat actual del porcí, salut intestinal i nutrició per a truges hiperprolífiques, entre d'altres.\nDes de l'organització s'ha destacat l'èxit de participació en el seminari, que ha comptat amb uns 30 expositors. Zotal, Liptosa, Zoetis o Syva han estat alguns dels patrocinadors d'aquest esdeveniment.\nPublicat el Dimarts, 13 Octubre 2015 15:55\nR3 GROUP i Cincaporc han organitzat un seguit de xerrades, que s'estendran fins a mitjans de desembre, per als ramaders integrats amb l'objectiu d'informar sobre la nova normativa i sancions en Bioseguretat ramadera tant a l'Aragó com a Catalunya.\nLes xerrades neixen de la doble necessitat de promoure la salubritat en les explotacions i el benestar animal, i es tracten assumptes d'especial rellevància com la manera correcta de netejar i desinfectar les explotacions, el control de plagues o el maneig de purins i fems, entre d'altres. Aquests assumptes han estat tractats minuciosament per l'Equip de veterinaris de Cincaporc i l'Equip de Màrqueting de R3 GROUP durant mesos per aconseguir una comunicació contundent i clara al respecte. Al final de cada xerrada, els ramaders disposen d'un temps per a realitzar preguntes i aclarir tots els dubtes.\nAquesta sèrie de conferències es duran a terme a les instal·lacions de les ADS o Ajuntaments de diferents localitats d'Aragó i Catalunya, a càrrec d'un dels socis de R3 GROUP, Rude Alegre, com a representant de la nostra empresa. Els ramaders rebran, al terme de cada xerrada, un diploma d'assistència certificat per Cincaporc i R3 GROUP.\nAssistim a la jornada tècnica de Quintoporc\nPublicat el Dilluns, 28 Setembre 2015 10:44\nLa Jornada Quintoporc, celebrada a la població de Quinto de Ebro, ha ofert als assistents set ponències on s'han tractat diferents aspectes que afecten de manera directa a la producció porcina. Des de la gestió dels purins fins a la neteja i desinfecció de les granges, passant per la importància de la qualitat de l'aigua de consum animal, els diferents ponents, tots ells especialistes, han explicat com millorar la competitivitat en el sector. En aquest sentit, R3 Group ha volgut estar present com a expositor en compartir l'objectiu de la jornada.\nAixí mateix, s'ha celebrat un "Tribut al porc", amb estands a on degustar plats a força de pernil, fuet, botifarra, etc. Cinc fabricants i establiments hostalers participen en aquesta mostra gastronòmica en la qual el públic també podrà votar la seva tapa preferida.\nLa jornada s'ha celebrat al saló social La Codera des de les 9h del matí fins a les 19h de la tarda, culminant-amb la degustació d'un vi espanyol.\nQuintoporc està organitzada per l'Agrupació de Defensa Sanitària nº 3 Quinto-Alfajarín. Des de l'ADS s'assenyala la importància de donar més valor afegit mitjançant la formació a un dels sectors econòmics més importants a Aragó, pel seu pes econòmic i l'ocupació que genera en el medi rural.\nPublicat el Dilluns, 03 Agost 2015 11:17\nR3 GROUP és comercialitzador oficial de Laboratoris Mevet a Lleida.


Objectiu: que la vaga de l’aeroport del Prat no t’amargui les vacances | Catalunya | EL PAÍS Catalunya\nObjectiu: que la vaga de l’aeroport del Prat no t’amargui les vacances\nTres amigues se les enginyen per evitar que la protesta de controladors els arruïni les vacances a Tòquio\nBarcelona 14 AGO 2017 - 18:11\tCEST\nTres amigues que han aconseguit agafar l'avió. PABLO RAMIRO\nEl cap de setmana ha estat intens per a l’Ariadna Díaz i l’Ízaro Bilbao. Totes dues treballen a l’agència Good2b i els últims dies han “viscut literalment” al parc del Fòrum de Barcelona. Allí han mogut els fils del festival de música electrònica DGTL. Afinaven cadascun dels detalls d’un esdeveniment atípic, on només és menjaven plats vegetarians i es buscava la meca del residu zero. Per això, entre altres iniciatives, és recollia l’orina dels assistents amb la finalitat d’utilitzar-la com a fertilitzant agrícola. El premi a 365 dies d’esforç començava a obrir-se avui amb l’inici d’un viatge de 15 dies recorrent el Japó. Un tour en què l’Ariadna i l’Ízaro juntament amb una tercera amiga, la Laia, poguessin “desconnectar, descobrir altres llocs i, en definitiva, fer de turistes”.\nLes primeres amenaces a un merescut descans van començar a sonar amb les primeres informacions de vaga dels treballadors d’Eulen, l’empresa que gestiona els controls de seguretat a l’aeroport del Prat. “Des del març que preparem aquest viatge i estem especialment il·lusionades amb Tòquio, Naoshima…”, detalla l’Ariadna. La tarda de diumenge, mentre l’Ariadna i l’Ízaro acabaven la feina al DGTL, la Laia es plantava davant de l’ordinador per seguir el recompte de les votacions dels treballadors d’Eulen. El resultat, vaga indefinida, afegia nous obstacles a les vacances de les tres amigues.\n“Des que tinc 18 anys sempre he volgut visitar el Japó. Una protesta no acabarà amb la meva il·lusió”, amenaça l’Ariadna. Només existia una manera de superar els obstacles, restar hores al son. “El vol surt a les 10.15 del Prat. No podem fer-hi gaire perquè la finestreta de facturació no obrirà abans”, admet l’Ariadna.\nLa Laia és la primera a aixecar-se, poc abans de les cinc del matí. Recull la motxilla, agafa un taxi i comença a serpentejar per l’Eixample barceloní per recollir la resta d’amigues. L’Ariadna acaba de ficar tot el que ha pogut a la maleta i baixa al portal de casa seva. “No havia sortit mai tan aviat de casa per agafar un vol”, somriu. La que pitjor ho porta és l’Ízaro. S’ha dormit. “La meva idea era despertar-me a les tres, veure un capítol de Joc de Trons i recollir les quatre coses que em quedaven. Després del DGTL estava tan cansada que m’he quedat adormida”, es lamenta mentre rep l’abraçada de les seves companyes.\n“Com es nota que és agost. No hi ha gens de circulació. Si us sembla agafo el carrer de la Circumval·lació i la ronda Litoral”, informa el taxista, que ja té l’equipatge de les tres amigues dins del cotxe.\nDurant els escassos vint-i-cinc minuts que separen el centre de Barcelona de l’aeroport, les tres amigues recorden altres viatges. Cuba, Nova York, el Brasil, Panamà, Colòmbia… “Fa poc vam ser a Formentera i vaig arribar pels pèls a l’avió. De fet estava sortint de casa quan van començar a embarcar”, recorda l’Ariadna. “A mi qualsevol reivindicació laboral em sembla lloable, però la proposta de la Generalitat suposa l’augment de gairebé un 25% del salari dels vigilants. Potser s’han passat de pretensiosos”, denúncia. Les tres s’enreden en una discussió en què totes opinen que, amb tanta protesta, els controladors poden acabar perdent la feina.\nEl taxi s’atura davant de la terminal 1. La Laia corre a buscar un carretó per col·locar totes les maletes excepte la de l’Ariadna, que té rodes. Ara és el torn de buscar la finestreta de la companyia Finnair. “Està tancada”, lamenta l’Ízaro. A la zona de control no hi ha ni mig minut de cua, en canvi, a les finestretes de facturació els clients alarmats per l’anunci de vaga s’aglutinen a l’espera que les companyies obrin.\nPoc després de les set del matí les hostesses de terra obren les finestretes. A les 7.30 les tres amigues són a punt de facturar. “On és la meva maleta?”, s’espanta l’Ariadna. La conversa ha fet que oblidés l’únic embalum que no està dins del carretó cinc metres més enrere. A les 8.15 les tres amigues comencen a desfilar per l’entramat de cintes de tela que pretén posar ordre a unes cues que, de moment, són inexistents.\nTotes tres saluden efusivament poc abans del control. L’últim obstacle per a les merescudes vacances està a punt de ser superat. El vol les portarà a Hèlsinki, on a les 15.00 faran escala. “Arribarem a Tòquio a la 1.00 de la matinada hora espanyola”, informa la Laia.\nCadascuna agafa una safata i diposita les seves pertinences. Avui, a més dels vigilants de seguretat, hi ha més agents de la Guàrdia Civil. L’aventura de les vacances acaba de començar.


La culminació d’un somni » Ampa EMMG\nAssociació de pares, mares i alumnes de l'Escola Municipal de Música de Gelida\nProjecte Escoles Velles\nLa culminació d’un somni\n“Potser ha estat un procés massa llarg”, ens deia en Lluís Valls als pares que vam ser a la reunió de presentació del projecte d’ubicació de l’escola de música a les Escoles Velles.\nSi ho mirem en termes subjectius, potser sí: alguns dels nostres fills -els de les famílies que vam començar a creure en l’escola- ja han acabat o estan a punt d’acabar els primer cicle. Si ho mirem objectivament, el temps ha estat, segurament, l’idoni -com deia la Martina- per deixar que s’anés coent a foc lent, assegurant-nos que els ingredients eren bons, i convencent-nos que no només el projecte s’anava consolidant sinó que disposar d’un lloc era imprescindible pel seu futur.\nNo podem amagar l’alegria: una escola que funciona, que té alumnes, en un edifici emblemàtic, que necessitava una intervenció urgent, en una lloc fantàstic. I sobretot estem molt contents de que en aquests moments tan difícils de l’economia del nostre país hi hagi a Gelida una aposta ferma i decidida a favor de l’educació i la cultura.\nSempre plana el dubte, però: la crisi, el finançament, el manteniment, la polivalència… Quan fa cinc anys vam presentar el projecte a l’ajuntament, ja en feia uns quants que l’escola anava fent el seu camí, però semblava evident que no es podia continuar per la mateixa via. En aquell moment, vam insistir moltíssim en la necessitat d’arrelament, d’integració, de crear complicitats en tot l’entramat cultural de Gelida. No tenia cap sentit -ni pensàvem que l’ajuntament ho acceptés- una escola que formés alumnes excel·lents si no servia per dinamitzar una vida musical de poble, vida musical tan activa a Gelida en el present i al llarg de la història. L’escola és el complement, el que aglutina petits i grans per donar-los una formació i permetre que esdevinguin protagonistes.\nA hores d’ara més de 150 alumnes passen per les aules, s’organitzen en combos, actuen -i més que ho faran- en diversos actes pel i per al poble. Sí que vivim una crisi terrible, però hem de deixar de banda la cultura i l’educació? L’escola de música de Gelida no és en absolut elitista, integra, dinamitza… Col·labora amb els centres educatius, l’esbart, les corals, a poc a poc va oferint els tallers -qui no coneix algú del cor de góspel?-… Podem arribar a fer moltíssim… Per a l’escola el fet de tenir un espai propi ens ofereix noves oportunitats a desenvolupar i sobretot ens ofereix la possibilitat dedesenvolupar plenament aquests objectius. Ens cal un espai adequat, obert a propostes, però no un espai que sigui tan disposat a fer-ho tot que al final no permeti fer res seriosament. Això sí que seria una pèrdua de diners i d’esforços. I no ens ho podem permetre. A un edifici dedicat a una escola de música se li exigeixen unes característiques, no ho podem oblidar. L’escola és polivalent, qualsevol que se’ns hagi acostat no en pot tenir cap dubte . I més que ho serà. Hi cabran altres arts? Per què no? En el mateix edifici? Algunes coses sí, altres no, però es buscaran fórmules de relació, segur.\nSempre hem de millorar. I hem d’estar atents. Però ara, amb la notícia recent que hi ha un projecte d’edifici en marxa, no podem deixar de felicitar-nos i agrair molt sincerament tot l’esforç per aconseguir-ho, que no ha estat petit ni gens menyspreable. Felicitar als pares, mares i alumnes que any rere any segueixen apostant per l’Escola tot i les seves mancances, felicitar a la Direcció i al claustre de professors per treballar amb il.lusió i sense descans tot i que les condicions no han estat les ideals, felicitar a tots els agents polítics i no polítics que heu estat dedicant-t’hi, temps, ànims i esforços, i a tots aquells que heu donat suport a l’escola. No ha estat fàcil arribar al punt on ens trobem.\nAquest és i serà un projecte de participació real on tots i cadascun dels que heu intervingut n’heu estat i sou peces clau. Sabem que en moments com aquests, no deixa de ser feliçment excepcional una bona notícia relacionada amb la cultura i l’educació. De debò, moltes gràcies.


QUÈ FER SI ALGÚ TÉ COVID-19 A CASA? - Ajuntament d'Almussafes\nSi eres tu el que tens símptomes, has d’aïllar-te en una habitació.\nSi només hi ha un bany a la casa, cal desinfectar després de cada ús.\nSi ixes als espais comuns, utilitza màscara.\nQUÈ FER SI ALGÚ...


XV Jornada d’Etnologia de les Terres de l’Ebre. Les plantes remeieres. Recol·lecció, distribució i usos tradicionals\n21/10/2017 · Casa de la Vila · Riba-roja d’Ebre\nLa Jornada d’Etnologia de les Terres de l’Ebre, organitzada per la Direcció General de Cultura Popular i Associacionisme Cultural, el Museu de les Terres de l’Ebre i l’IRMU, se centra de manera monogràfica en algun dels molts aspectes del Patrimoni Etnològic, material i immaterial, del territori.\nAquest any se celebra la XV edició, dedicada a les plantes remeieres i la seva recol·lecció, distribució i usos tradicionals.\nPer itinerància entre les quatre comarques de l’Ebre, tindrà lloc a Riba-roja d’Ebre, concretament a la Casa de la Vila, el dissabte 21 d’octubre, a partir de les 9.30 h i fins a les 18.30 h. L’organització de la Jornada incorpora en aquesta edició l’Ajuntament de Riba-roja d’Ebre, i compta també amb la col·laboració d’Amics de Riba-roja i del Centre d’Estudis de la Ribera d’Ebre.\nEl programa de la Jornada inclou una conferència marc i cinc comunicacions, una per a cadascuna de les quatre comarques de les Terres de l’Ebre més una de general sobre el conjunt del territori, a més de diverses activitats complementàries, totes relacionades amb el món popular de les plantes remeieres.\nLa conferència marc “Etnobotànica a les terres catalanes. Metodologia, estat de la qüestió i perspectives de futur del saber tradicional sobre la biodiversitat i la seva recerca” anirà a càrrec dels etnobotànics Joan Vallès, Ugo d’Ambrosio, Airy Gras, Montse Parada i Teresa Garnatge, Les comunicacions seran: “La transformació del ginebre en els forns d’oli de Riba-roja”, a càrrec de Josep Aguilà, Antonio Castellví i Ramon Puig, Amics de Ribaroja; Marina Orobitg, antropòloga, i Judith Vidal, historiadora; “Qui té mal, busca remei”, a càrrec de Salvador Fornós, Salomé Mulet i Elena Fabra, del Centre d’Estudis Tirant Lo Rall; "Les plantes remeieres i els sabers de les dones del Montsià en la cura de la salut", a cura d’Àngels Castellà i Mila Garriga del SIAD del Consell Comarcal del Montsià; “Remeis tradicionals i actuals fets amb plantes remeieres dels Ports”, a càrrec de Manolo Arrufat, del Grup de Recerca Científica Terres de l’Ebre Ebrerecerca, i Viqui Carles, del Grup d’Estudis i Comunicació Ambiental Graëllsia; i “Els boticaris de l’Ebre: la convergència de la medicina popular i la medicina científica”, a càrrec de Joaquin García, doctor en medicina, i Joaquim García, enginyer de forest.\nLa jornada inclou també diverses activitats complementàries: la presentació i visita guiada a l’exposició itinerant “Els sabers de les dones del Montsià”, produïda pel SIAD del Consell Comarcal del Montsià, i una demostració pràctica comentada de l’elaboració tradicional d’oli de ginebre, a càrrec d’Amics de Riba-roja. A més, també hi haurà per a dinar una clotxada a l’Àrea de lleure de la Garita, a càrrec de l’Associació de Dones de Riba-roja d’Ebre.\nEls interessats en assistir a la Jornada, o a la Jornada i el dinar, cal que s’inscriguin a través de la butlleta d’inscripció que apareix al tríptic editat o bé a través de http://www.irmu.org/projects/etnologiate abans del 19 d’octubre. L’entrada a la Jornada és lliure i gratuïta com a públic oient (només la inscripció amb pagament de 12€ abans del 19 d’octubre donarà dret als assistents a gaudir del dinar organitzat dins la Jornada).\nHorari: 21 d’octubre de 2017, de les 9.30 h fins a les 18.30 h\nPoblació: Riba-roja d’Ebre\nOrganitza: Departament de Cultura, Museu de les Terres de l’Ebre, IRMU, Ajuntament de Riba-roja d’Ebre


Segons els experts, l’actual legislació entre Andorra i Espanya i el creixement del treball a distància pot fer créixer encara més aquest fenomen\nEl Rubius ha canviat la seva residència a Andorra. // YouTube\nActualitzada el 19-01-2021 12:14\nL’èxode de youtubers cap a Andorra per pagar menys impostos és un fenomen a l’alça. L’últim cas conegut és el de Rubén Doblas, El Rubius, que ha canviat la seva residència a Andorra . Però què es poden arribar a estalviar aquests youtubers canviant la residència a Andorra? Doncs molts diners que deixen de pagar i que perjudiquen, encara que sigui sense voler-ho, els contribuents amb sous més baixos.\nPer exemple: un youtuber que ingressa 50.000 euros l’any es pot estalviar 10.000 euros en IRPF si viu a Andorra en lloc de Catalunya, o un que cobra mig milió d’euros l’any es pot arribar a estalviar uns 200.000 euros a la declaració de la renda. Segons els experts, la legislació actual entre Andorra i Espanya i el boom del treball a distància pot fer créixer encara més aquest fenomen.\nLa bretxa fiscal abismal entre Catalunya i Andorra\nFa anys que Andorra va sortir de la llista negra de paradisos fiscals, però la bretxa fiscal entre Catalunya i Andorra encara és abismal. No només amb els impostos indirectes com l’IVA o l’IBI, sinó sobretot amb l’impost de patrimoni, que a Andorra no existeix, i l’Impost de la renda. Per començar, els primers 24.000 euros no tributen. L’experta tributària Carme Juver hi posa xifres.\nA Andorra hi ha una sèrie d’exempcions, però el màxim que es paga de la renda és un 10%. Si un ‘youtuber’ guanya 100.000 euros, a Catalunya tributa un 35%. A Andorra, el màxim és un 10%. Si en lloc de 100.000 euros en són 200.000, és un 41%\nCarme Juver professora de la Barcelona School of Management de la UPF i experta tributària\nEl treball a distància, un factor clau\nEl professor de la UPF i expert tributari Albert Segués admet que aquest és un escenari especialment atractiu per als youtubers i per als que treballen a distància.\nAmb la pandèmia moltes empreses estem descobrint que no cal que el treballador sigui a l’empresa, sinó que pot treballar molt més lluny, i a escala internacional cada cop ho veiem més: cada vegada hi ha més empreses que permeten que els treballadors treballin des de diferents llocs. Així que es podria generar aquest efecte\nAlbert Segués professor de la Barcelona School of Management de la UPF i expert tributari\nAra per ara, el tractat de doble imposició no penalitza els youtubers , fent-los pagar impostos als dos països. Només es preveu la doble imposició en els ingressos que s’obtenen de l’exercici de la seva activitat personal a l’altre estat.\nEl Rubius, un dels 'youtubers' més famosos de l'estat, marxa a viure a Andorra. // YouTube\nEs dona la circumstància que les fortunes que traslladen el domicili fiscal a Andorra paguen un màxim del 10% a la renda. És a dir, menys que un mileurista a Catalunya i Espanya. Per tot plegat, diversos experts en fiscalitat demanen a l’Agència Tributària que persegueixi les fortunes que lloguen o compren un domicili a Andorra només per pagar menys impostos. L’advocat expert en fiscalitat Daniel Viader en parlava dilluns al vespre al No ho sé de RAC1. Demana a Hisenda que mogui peça:\nQue hi hagi un compromís per part d’Hisenda a investigar contribuents que se salten aquestes regles de caràcter fiscal. Que no vagin a trepitjar els contribuents fàcils de trobar, que som la majoria de nosaltres, sinó que hi hagi un esforç per comprovar si aquests ‘youtubers’ resideixen fiscalment a Andorra o no. No es tracta només de tenir un apartament a Andorra, sinó de viure-hi\nDaniel Viader expert en fiscalitat\nAquí pots escoltar l’entrevista sencera d’Agnès Marquès a Daniel Viader al No ho sé.\nQuè implica l'èxode de 'youtubers' cap a Andorra per pagar menys impostos?\n18-01-2021 13:03 ‘YOUTUBERS’\n18-01-2021 21:26 Agnès Marquès\n‘Expats’ amb la cartera plena


Èxit de visitants a la Fira de Santa Caterina d’Arbeca\nEl bon temps ha respectat enguany la 34a edició de la Fira de Santa Caterina d’Arbeca, que ha aplegat uns 15.000 visitants.\nUnes 15.000 persones han visitat durant tot el cap de setmana la 34a edició de la Fira de Santa Caterina d’Arbeca. 10.000 visitants més que l’any passat, en què la pluja va obligar a suspendre alguna de les activitats previstes. Un dels reclams d’aquesta fira multisectorial és l’oli, del qual se n’han venut aproximadament uns 15.000 litres.\nLa mostra del gos caçador i el tradicional mercat firal, que aquest any ha aplegat més de 100 expositors, són alguns dels actes més concorreguts.\nDurant tota la Fira també s’han fet activitats diverses com la primera Trail Running Santa Caterina, concerts, concurs de gossos caçadors i diferents actes per potenciar l’oleoturisme com a puntal del turisme gastronòmic a les Garrigues.


Reforcen els dispositius de vigilància nocturna a Lleida per evitar aglomeracions a les nits | NacióLleida\nReforcen els dispositius de vigilància nocturna a Lleida per evitar aglomeracions a les nits\nDurant la darrera nit no s'ha detectat cap infracció als locals d'oci nocturn de la ciutat\nper Redacció, 20 d'agost de 2021 a les 14:56 |\nL'alcalde accidental de Lleida, Toni Postius, ha explicat que, d'acord amb el Departament d'Interior, els Mossos d'Esquadra i la Guàrdia Urbana reforçaran els dispositius de vigilància nocturna en els punts de la ciutat més habituals de trobada dels joves, com ja van fer mesos enrere. D'aquesta manera, es volen "evitar aglomeracions que posen en risc sobretot a les persones joves no vacunades".\nLa mesura s'adopta després de la suspensió per part del TSJC del toc de queda nocturn en diferents municipis del país com és el cas de Lleida. Postius ha demanat "prudència i precaució" a tota la ciutadania per frenar la covid-19. Així mateix, ha explicat que durant la darrera nit no s'ha detectat cap infracció als locals d'oci nocturn de la ciutat.\nToni Postius, ha explicat que dijous va mantenir una reunió amb la consellera de Presidència, Laura Vilagrà, per tal de conèixer de primera mà la situació arran de la suspensió del toc de queda dictada pel Tribunal Superior de Justícia de Catalunya (TSJC). La trobada, va comptar també amb representants d'altres municipis del país afectats per la mesura, va permetre als responsables municipals conèixer la nova proposta de la Generalitat per demanar el toc de queda per als municipis de més de 20.000 habitants amb més de 125 casos per cada 100.000 habitants.\nL'alcalde accidental de Lleida també ha indicat que la nit passada s'ha fet una revisió als locals d'oci nocturn i no s'ha trobat en cap d'ells cap tipus d'infracció. "Hi ha hagut normalitat", ha remarcat. Postius ha agraït la col·laboració ciutadana i des de la Paeria ha fet un crida a la "prudència i precaució". "La tornada a l'escola serà en tres setmanes i hi hem d'arribar en les millors condicions", ha afirmat. A la vegada, ha instat tots els lleidatans que encara no s'han vacunat a fer-ho "com més aviat millor".\nPolítica, toc de queda, confinament nocturn, Lleida, Paeria, Guàrdia Urbana


entrevista a Carme Ozcoz, Premi InstapoemaMMP 2019 - Miquel Martí i Pol\nentrevista a Ca...\nentrevista a Carme Ozcoz, Premi InstapoemaMMP 2019\nEntrevistem a Carme Ozcoz (KARMA.OZ), PREMI INSTAPOEMAMMP 2019\nQuina és la teva vinculació amb el món de la fotografia?\nSempre m’ha agradat molt fer fotos i fa molts anys, quan vaig tenir l’oportunitat de comprar una reflex, la meva inquietud va anar creixent. Però he de dir que mai, fins fa ben poc, havia fet cap curs ni estudiat fotografia, sempre ha sigut una afició, encara que cada cop m’agradaria dedicar més temps i qui sap si més endavant, fer alguna coseta relacionada …\nQuin és el lligam entre la fotografia i la poesia, si creus que n’hi ha?\nEl lligam és l’art d’expressar. Jo veig la fotografia com una manera de fer poesia sense paraules.\nEn comptes d’utilitzar la sintaxi per comunicar i fer sentir, emocions, descripcions, estats d’ànim, sentiments … Els fotògrafs utilitzen la llum i la foscor. Amb la presència i l’absència de la llum, el fotògraf, amb una imatge, pot tocar-te ben endins. No hi ha dubte que té la seva part poètica. La fotografia digital, amb la possibilitat d’edició posterior, ha obert un ventall molt potent per fer poesia visual i adaptar la foto a allò que es vol transmetre.\nEn el cas de l’obra premiada, t’ha inspirat primer la imatge o el text poètic? Ens pots explicar com l’has concebut?\nLa primera inspiració va ser la imatge.\nLa vaig fer al setembre a Perpinyà, en el “Visa pour l’Image”, un festival de fotoperiodisme que es fa cada any a la ciutat. Era al Convent dels Dominics, a una banda de la sala hi havia tot el públic mirant les fotos exposades amb curiositat, entusiasme, molt xivarri i moviment entre la gent… I a l’altra banda, assegut en aquella paret inhòspita, com si res li pogués molestar, hi havia aquell home amb el seu llibre. Tranquil, ben ficat dins la seva lectura, immòbil… Em va fer pensar en com un és capaç de marxar de qualsevol realitat, ben lluny, per feixuga que sigui… La resta va ser molt fàcil de lligar, quan vaig triar algunes de les fotos per presentar al concurs, de seguida em van venir els bonics versos d’en Miquel.\nQuè et vincula amb el món de la poesia?\nLa meva percepció del món és molt emocional: necessito allò que em fa sentir. I la poesia, com altres formes d’art, sempre l’he tingut present, sigui llegint-la o fins i tot en algunes ocasions m’he atrevit a escriure-la.\nEl vincle és la sensibilitat.\nQuè et va fer decidir de participar al Premi InstapoemaMMP 2019?\nSens dubte va ser Miquel Martí i Pol.\nAbans del concurs ja havia lligat alguna fotografia amb poemes d’ell.\nSempre he admirat molt la seva capacitat de fer sentir, per mi és una brutalitat emocional i quan vaig veure aquest concurs vaig voler aportar, però mai vaig pensar a optar a guanyar. De fet, quan em vau avisar que jo era la guanyadora, no sabia ni quin era el premi. Va ser fantàstic! Una experiència que recordaré sempre!\nMoltes gràcies per tot el que m’heu aportat.\nLa imatge premiada:\n«No em parleu de somnis\nde la feixuga realitat.»


Tractament dal·lèrgia per a al·lèrgies estacionals | CAT.Lamareschale.org\nTractament dal·lèrgia per a al·lèrgies estacionals\nAprendre com conquerir els seus símptomes d'al·lèrgia aquesta temporada d'al·lèrgies\nLes al·lèrgies són embús de trànsit metge de la vida.\nJa sigui que estigui en el mitjà de major congestió o un trasto 14-símptoma, aquesta època de l'any és tan molest i dolorós que sigui perjudicial i frustrant.\nEl que és pitjor, no importa el que està causant la tos / esternuts / caos cap explosió, pot sentir-se perdut quan es tracta de saber com eliminar tota la matèria, brutícia, i això és Goop llançant-se a través del seu cap.\nAixí que si vostè se sent encallat en el camí dolorós dels símptomes d'al·lèrgia, utilitzeu aquest manual per a arribar a la sortida més propera.\nLa seva situació Al·lèrgia: Vostè té un nas que moquea i vostè-ou-ou-ou-ou esternut!\nIgual que les pel·lícules de Cameron Diaz, tots els antihistamínics no es fan per igual.\nTot i que tota la feina a l'aturar histaminas (les coses que el seu cos allibera quan estàs al·lèrgica) arribi als seus receptors, Zyrtec (cetirizina) ha demostrat ser més eficaç que altres receptes.\nAmb la medicació over-the-counter (OTC), el antihistamínic difenhidramina (trobat en Benadryl) és més eficaç per sufocar un atac d'al·lèrgia.\n"Funciona aquí a un parell de minuts; [altres antihistamínics] treballen dins d'un parell d'hores", diu Eva Bet blat de moro, MD, cap de la Muntanya Sinai School of Medicine clínica d'al·lèrgia.\nLa compensació per l'acció ràpida és que Benedryl et colpeja com un camió Mack - i et posa a dormir ràpid.\nPot prendre loratadina (que es troba a Claritin) per evitar els efectes de somnolència.\nConsell: Si vostè sap que estarà exposat als al·lèrgens (per ser fora o al voltant de la mascota d'un veí, per exemple), prendre algunes diverses hores abans d'anar loratadina.\nTambé s'ha demostrat que tenen un efecte preventiu.\nLa seva situació Al·lèrgia: Els seus ulls són tan vermella com la catifa nit dels Oscars.\nEn aquesta època de l'any, vostè no ha de viatjar des de Los Angeles a Nova York per conèixer el significat dels ulls vermells.\nMentre que els antihistamínics de venda lliure poden ajudar a alleujar l'enrogiment, estàs millor amb antihistamínics receptats cau perquè són més eficaços que els de venda lliure i duren el doble de temps - la meitat d'un dia en comparació amb unes poques hores.\n(Una fórmula 24 hores està esperant l'aprovació de la FDA.) Mitjançant el bloqueig de histamines que causen al·lèrgia dels seus receptors, antihistamínics com olopatadina i levocabastina eliminen la seva au naturel delineador d'ulls vermells i calma immediatament vasos sanguinis inflamats a l'ull.\n"Jo poques vegades el faig servir de forma regular", diu Timothy Craig, DO, un expert al·lèrgia a la Universitat Estatal de Pennsilvània.\n"Jo el faig servir en una base de rescat".\nConsell :. Si utilitzeu lents de contacte, es treuen i s'esperi 5 minuts després d'usar qualsevol caiguda antihistamínic abans de fer esclatar en Les lents poden absorbir la caiguda, evitant que el medicament funcioni correctament, diu Robert Cykiert, MD, professor d'oftalmologia a la Nova Universitat de York.\nLa seva situació Al·lèrgia: Sent el nas obstruïda i més sec que un desert d'Arizona.\nPels símptomes nasals-al·lèrgia greu, esteroides nasals són els fàrmacs de primera elecció.\nImitant la cortisona i la hidrocortisona que el seu glàndula adrenalina, que ajuden a suprimir la inflamació nasal per la disminució de la producció de les cèl·lules que causen la inflamació, diu David Bernstein, MD, professor de medicina clínica a la Universitat de Cincinnati.\nPot prendre més temps perquè els seus símptomes desapareixen, però tracti d'un OTC primer.\nCombinar un antihistamínic amb un descongestionant que conté pseudoefedrina, el que fa més fàcil la respiració per la reducció dels vasos sanguinis del nas.\nProva de conducció dels descongestionants OTC de 12 hores abans d'empassar la fórmula 24 hores, a causa que els descongestionants poden tenir un efecte estimulant, diu Don McNeil Jr., MD, un expert al·lèrgia a la Universitat Estatal d'Ohio.\nConsell: solució salina nasal - una combinació de sal i l'aigua - és un descongestionant natural que no causi congestió de rebot, un efecte secundari potencial de oximetazolina, que es troba en els descongestionants OTC populars.\nS'aïlla les deixalles que causa l'al·lèrgia i alleuja la sequedat mitjançant la nebulització de les fosses nasals amb la humitat, diu el doctor Corn.\nPerò l'ús d'una fórmula sense conservants com simplement una solució salina estèril salina nasal boira.\nUn estudi de l'Escola de Medicina d'Eastern Virginia va trobar que el clorur de benzalconi, el conservant nasal salí més comú, mata les cèl·lules que combaten la infecció al nas.\nO fer el seu propi.\nCombina 1 - sal lliure de iode 8 culleradeta amb 8 unces d'aigua calenta i una mica de bicarbonat de sodi per neutralitzar el pH.\nUsant una xeringa d'oïda, aigua raig fins a una fossa nasal fins que surti per l'altre.\nFer una nova solució per a cada ús per evitar l'enviament de bacteris al nas.\nLa seva situació Al·lèrgia: T'estàs desesperada.\nEn general, evitem agulles llevat que necessitem la sang per sortir o una vacuna contra la grip per entrar. Però si s'ha arribat al punt en què els medicaments són gairebé tan eficaç contra les al·lèrgies com pistoles d'aigua estan en contra d'un volcà, llavors vostè podria considerar vacunes per a l'al·lèrgia.\nLa immunoteràpia amb al·lèrgens actua disminuint la sensibilitat als al·lèrgens a través d'injeccions.\nTot i que no hi ha estadístiques oficials sobre la taxa d'èxit del procediment, els metges tiren al voltant del 50 per cent com una estimació no oficial.\n"Si un antihistamínic no està funcionant, llavors injeccions per l'al·lèrgia són una gran opció," diu el Dr. Blat de moro.\nEl tractament comença amb una prova d'al·lèrgia.\nQuan el metge s'assabenta del que vostè és al·lèrgic, es formula aquests al·lèrgens en un sèrum que està injectat amb cada setmana.\nLa seva dosi s'augmenta constantment fins a arribar a un manteniment mensual que vostè continuarà durant 3 a 5 anys.\nEls efectes han de durar almenys un parell d'anys, si no per sempre.\nA més, s'estalvia diners: 5 anys de trets no s'acostaran a igualar un subministrament de per vida dels altres medicaments.\nAlguns metges utilitzen gotes d'al·lèrgia (sota la llengua) en lloc de trets.\nQuan els investigadors de l'Imperial College de Medicina a Londres recentment revisats 22 assaigs d'estudi, es va determinar que el tractament amb gotes d'al·lèrgia com a resultat una reducció del 34 per cent en els símptomes de mitjana.\nAlguns metges nord-americans poden ser reticents a prescriure gotes per a l'al·lèrgia, així que fer una volta fins que trobi un disposat a considerar aquesta opció.\nLa seva situació Al·lèrgia: Es prefereix la manera natural.\nMentre que la medicina tradicional tracta els símptomes específics, l'acupuntura tracta a tot el cos - la font de les seves al·lèrgies, diu Joel Lewis, MD, 1 acupuntura i al·lergòleg a Califòrnia.\nDepenent de la severitat dels seus símptomes, l'espera a ser enganxat amb una dotzena de petites agulles en qualsevol lloc d'un cop per setmana a un cop al mes a un cop, i punt.\nLes agulles generalment es col·loquen al voltant dels sins nasals i en llocs com la cama o la mà.\nMentre que la medicina tradicional no es ven en l'eficàcia de l'acupuntura contra les al·lèrgies, els seus practicants creuen que l'acupuntura estimula la lluita contra la infecció del seu cos i els productes químics que eliminen el dolor.\nAquells que, al seu torn, ajudar a restaurar el flux d'energia del cos trencada causada per al·lèrgies.\nLes sessions van des de $ 50 a $ 100 i podrien fins i tot ser coberts per la seva assegurança.\nConsell: Si vostè decideix intentar l'acupuntura, veure algú que està acreditat i amb llicència.\nEs pot comprovar amb l'Acadèmia Americana d'Acupuntura Mèdica a medicalacupuncture.org per obtenir una llista dels terapeutes acreditats en la seva àrea.\n9 maneres de guanyar lestrès de vacances


FiareProjectes i valorsqui somCom ens organitzemOficines i punts d’informacióXarxa social i territorialCapital SocialParticipació i xarxesinformacióestat actualEstalviÈtica i responsabilitatinformaciótipus de dipòsitsestat actual de l'estalviEntitats Col·laboradoresFinançamentinversió pel canviinformacióprojectes finançatsestat actual dels préstecsActualitatnotícies i mésVídeosMemòriesII Asamblea Estatal\tSe encuentra en: Estalviinformació\nEl que has de saber per contractar un dipòsit:\nFiare actualment té un total de 28.961.517 euros en dipòsits contractats. L'any 2011 vam tenir un increment percentual total del 15.49% respecte al 2010.\nQui pot fer un dipòsit? FIARE tramitarà sol·licituds de productes d'estalvi de qualsevol persona o entitat legalment constituïda, amb les condicions següents: La persona sol·licitant haurà de signar una declaració on manifesti la seva identificació amb els principis inspiradors del projecte FIARE i de Banca Popolare Etica. La persona sol·licitant podrà indicar les seves preferències sobre el destí dels seus estalvis. No s'acceptaran diners en metàl·lic. Com s’ha de sol·licitar l'obertura d'una llibreta d'estalvi? Només cal passar per les oficines o punts d'informació de FIARE amb la documentació següent:\nEn el cas de persones físiques: Fotocòpia del DNI del sol·licitant i, si s’escau, de les persones cotitulars. La declaració sobre la correcta i transparent procedència dels diners (descàrrega) (descarga) L'elecció de l'ús preferent que es vol donar als estalvis dipositats a FIARE (descàrrega) En el cas que existeixi cessió d'interessos, l'organització a què vol que aquests siguin donats (descàrrega) En el cas de persones jurídiques: CIF de l'organització Escriptura de constitució i poders de l'Entitat DNI de la/es persona/es apoderada/es. Per realitzar l'obertura del dipòsit amb totes les garanties cal que les persones titulars i autoritzades assisteixin personalment a l'acte de confirmació de la signatura. Com s’ha de sol·licitar l'obertura d'un Compte Corrent? Encara que treballem perquè els Comptes Corrents siguin una opció per a qualsevol persona, avui en dia només podem oferir aquest servei a les persones jurídiques (organitzacions o empreses).\nSi ets representant d'una d'aquestes organitzacions o empreses i vols obrir un Compte Corrent, si us plau posa't en contacte amb nosaltres omplint el formulari i, en breu, el nostre personal es posarà en contacte amb tu per explicar-te, sense cap compromís, els passos que s'han de seguir. Un vegada signada la documentació de sol·licitud d'obertura de la llibreta, i presentada i acceptada a l'oficina o punt d'informació corresponent, hauràs de realitzar l'ingrés del teu estalvi mitjançant una transferència bancària. Confirmat l'ingrés de la transferència, rebràs una carta d'acceptació del dipòsit conjuntament amb l'extracte bancari dels moviments realitzats i la nostra documentació de benvinguda. Download attachments:


Spitfire OS200 4T\non 17 Juliol 2014 .\nProves de l'Spitfire amb motor OS200 de 4 temps del nostre Pilot Josep Maria C.\nTRex500 - Cercles de cua\nEl nostre Pilot Aleix V. practicant cercles de cua amb el seu helicòpter TRex- 500 elèctric.\nNormativa drones i FPV\non 16 abril 2014 .\nDegut a l'últim comunicat publicat per la "Agencia Estatal de Seguridad Aérea (AESA)" el dia 7 d'aquest mes i que molt amablement ens ha fet arribar el nostre soci Joan C., hem despublicat de la web tots aquells videos i filmacions que d'una manera o altre incompleixen la normativa a la que fa referència aquest comunicat.\nEncara que els aparells dels nostres socis no es poden considerar drones perque no s'en fa ús comercial ni professional i a més volen sempre dins les nostres instal·lacions, hi ha videos de filmacions on sortien zones privades on no seria ètic publicar a Internet.\nUs recomanem la lectura del comunicat aqui.\nViperJet Super Snake\non 12 Març 2014 .\nEl mes de febrer el pilot Josep Mª C. va estrenar el seu ViperJet elèctric, una impressionant màquina propulsada per una turbina elèctrica de 90mm i 1450 KV.\nNo us perdeu detall del soroll al despegar!\nweb del fabricant: http://www.taft-hobby.com/\nVol per sobre els núvols\non 20 Gener 2014 .\nEls socis Xavi i David han realitzat aquest cap de setmana passat uns vols per sobre els núbols amb els seus hexacòpters FPV - DJI550. El d'en Xavi ha passat els 800 metres d'alçada. Aquests multicòpters està preparats per funcionar de manera autònoma guiats pel receptor GPS incorporat i amb modes de retorn automàtic en cas de pèrdua de senyal. Podeu veure els videos en alta definició 1080P gravats amb la càmera GoPro incorporada amb sistema d'estabilització Tarot T2D i en petit el que ells veuen per la segona càmera de pilotatge amb telemetria incorporada. Gaudiu de les imatges espectaculars.\nÈxit a la 1ra Jornada de portes obertes\nLa Cerdanya des d'un Prolution\nA rccerdanya també naveguem...\n0.6% Hong Kong


Si estàs buscant una botiga online especialitzada en material de submarinisme, descobreix scubastore. Com a distribuïdors oficials de la marca Spetton, tots els productes de submarinisme que tenim en catàleg tenen la total garantia de Spetton. Selecciona una de les categories de Vestits i complements i descobreix milers de productes de Vestits i complements per practicar el teu esport favorit. Estàs interessat en Spetton Fishman 9 mm? Si tens qualsevol dubte abans o després de fer la compra, contacta’ns a través de l’apartat de contacte o per telèfon i t’ajudem. No esperis més i fes la compra a scubastore!


Marc teòric d'intervenció - AD Iniciatives Socials\nIniciInicio > Qui som? > Marc teòric d’intervenció\nVolem estar molt presents en la realitat social del moment i de l’entorn, especialment, en els sectors on els serveis desenvolupen les seves activitats, per tal de tenir un coneixement acurat del medi i de la població de les seves necessitats i mancances.\nPretenem potenciar la generació de coneixement a partir de la reflexió de la praxis i l’impuls de la recerca, amb l’objectiu de fer-ne difusió i promoure la innovació, proposta i execució de projectes que responguin a les necessitats detectades.\nRespectem la diversitat cultural, religiosa, social i familiar com a dret a la llibertat d’usuaris i famílies i pel sentit de pertinença i d’identitat que comporten. Les dinàmiques familiars, pràctiques religioses, circumstàncies culturals… han de ser respectades i acceptades sempre que no vulneri drets fonamentals i/o no posin en perill la salut o la integritat física i psíquica dels seus membres.\nTota intervenció ha de plantejar-se des d’una perspectiva ecològic-sistèmica que tingui en compte el nivell de desenvolupament evolutiu de les persones, les característiques familiars i l’entorn comunitari.


Canet Rock 022 a punt d’exhaurir les 25.000 entrades disponibles • Ràdio Capital de l'Empordà\nCanet Rock 022 a punt d’exhaurir les 25.000 entrades disponibles\nEl 2 de juliol, 25.000 persones tornaran a fer vibrar el Pla d’en Sala de Canet de Mar amb una nova edició de CanetRock que comptarà amb les actuacions d‘Oques Grasses, Els Catarres, Stay Homas, La Pegatina, Buhos, Doctor Prats, Miki Nuñez, Suu, La Fúmiga, Ginestà, Marcel i Júlia, Miquel del Roig i Balkan Paradise Orchestra.\nLes entrades estan a punt d’exhaurir-se. Avui s’ha anunciat que només queden les últimes 500 entrades de les 25.000 que es van posar a la venda i que un cop exhaurides ja no n’hi haurà més. Es poden adquirir només al web del Canet Rock.\nEl festival encara la vuitena edició d’aquesta nova etapa totalment consolidat com a cita de referència de la música catalana.\nAquest any, també veurem sortir el sol a Alcúdia amb CanetRock Mallorca\nCanetRock s’amplia i aquest estiu -a més de l’edició de Canet de Mar- se celebrarà també la primera edició de CanetRock Mallorca, el 23 de juliol a Alcúdia.\nAmb el mateix esperit que el del Maresme, CanetRock Mallorca acollirà una dotzena de les bandes més importants del panorama musical català, amb especial presència d’artistes de les Illes, i crearà una escena musical única i singular. Hi actuaran Oques Grasses, Zoo, La Pegatina, Xanguito i Pèl de Gall, O-Erra, Els Catarres, Stay Homas, Buhos, Suu, Anegats i Mdmar.\nEn aquest cas, s’esperen 12.000 persones de públic i ja s’ha venut el 75% de l’aforament previst.\nL’entrada Canet Rock 022 a punt d’exhaurir les 25.000 entrades disponibles ha aparegut primer a Primera Fila.\nArticle anteriorArriba el final de l’edició més multitudinària del Primavera Sound\nArticle següentPuja més la temperatura, calor canicular i xafogor